3B3

Szociokultúrális beszámoló Markgröningeni Ortopéd Klinikán tölrött három hónapos gyakorlatról

Markgröningen Baden-Württenberg tartományban, Stuttgarttól,Németország 6. legnépesebb városától kb. fél órás autóútra található. Markgröningen igazi középkori kisváros, lakossága 14.000 fő. A legnagyobb esemény az augusztusi Schaferlauf, a juhászok céhének hagyományos népünnepélye, mely életkortól függetlenül látványos szórakozást ígér. A Klinika Markgröningen és Asperg közötti területen, a tartományra jellemző szelíd dombok között terül el. Bár Asperg és Markgröningen bájos kisvárosok, és a helyi tömegközlekedés elérhető, hosszab itt-tartózkodás esetén autóval könyebben járhatjuk be a környék nevezetességeit.

Utazás

Budapest-Markgröningen nagyjából 1000 km-es táv, mely autóval kényelmesen 10-11 óra alatt abszolválható. A repülés, jó alternatíva, árban, nagyságrendben hasonló,, és a Stuttgarti repülőtér tömegközlekedése kiváló.

Szállás

A Markgröningeni Ortopéd Klinikától 6-8 perces sétával érhetjük a a Klinika egyszerűen, de praktikusan felszerelt, tiszta szálláslehetőségét. Itt stúdió, illetve kétszobás apartmant bérelhetünk, Németországban barátinak számító havi 300-450 Euroért. A studio apartmanokban zuhanyzós saját fürdőszoba, ágy, apró nappali, és étkező, valamint ügyesen integrált főzősarok, illetve többnyire egy kisebb erkély található. Az apartman kulcsán a Klinika portáján késő este is van lehetőség átvenni. Az apartmanhoz ingyenes parkolási lehetőség is tartozik az épületkomplexum mögött.

Internet

A XXI. században szinte alapvető igénnyé vált Internet, néhány hónapos tartózkodás esetén a legegyszerűbben a „pay-as-you-go” stick rendszerű előre fizetett rendszeren keresztül tudunk magunknak a laptopon hozzáférést biztosítani. Természetesen számos szolgáltató és díjcsomag között válogathatunk. Magát a hardware-t nagyobb elektronikai üzletekben (pl. Tamm bevásárlóközpontja, „Breunigenland”) szerezhetjük be, a feltöltőkártyát azonban a szolgáltatókon kívül számos boltban, illetev töltőállomáson is megtalálhatjuk.

Telefon

Tekintettel az EU-s hívásfogadál alacsony percdíjaira, én személyesen nem tartottam szükségesnek egy német mobiltelefon beszerzését.

Vásárlás

Élelmiszer vásárlás tekintetében azt kell szem előtt tartanunk, hogy vasárnap Námetország ilyen tekintetben bezár. Mind a kisboltok, mind a nagyobb bevásárlóközpontok, mind az itthon ismert supermarket üzletláncok vasárnap bezárnak. A klinikáról az ismertebb üzletláncok (Lidl, Rewe) néhány kilométeres körzetben elérhetők. A térség legközelebbi bevásárlóközpontja Tamm kisváros mellett található.

Tankolás

Felhívnám a figyelmet ismételten, hogy a benzinkutak egy része a kisvárosokban éjszaka, illetve vasárnap zárva van.

Látnivalók

A környező kisvárosak óvárosaiban érdemes egy-egy rövid sétát tenni (Markgröningen, Asperg, Bietigheim-Bissingen). A legközelebbi város Ludwigsburg, melynek barokk kastélya mindneképp megér egy látogatást. A Marktplatzon az ádventi időszakban hangulatos karácsonyi vásár üzemel.

Amennyiben vágyunk a nagyvárosi lüktetésre, Stuttgart forgalommmentes időszakban kb. fél óra alatt elérhető. Sajnos azonban forgalmi dugókkal szinte minden napszakban számolhatunk, így érdemesebb az útra egy órát számolni. Stuttgart egyik nevezetessége a Kastély tér, azaz a *Schlossplatz*, innen indult Stuttgart leghíresebb bevásárlóutcája is*.* Karárcsony környékén ez a városrész nagyforgalmú, látványos és sokszínű karácsonyi vásárnak ad otthont. Meglepve tapasztaltam, hogy a helyi klasszikusok, a Bratwurst, és a Glühwein melett Debrecziner-t is árultak. A hazai ízekre vágyóknak pedig ajánlom a vásár lángosozóját. Január közepéig a Schlossplatzon korcsolyapályát állítanak fel, ahol méltányos áron korcsolyabérlésre is van lehetőség. A város egy más jellegű nevezetessége az állat- és növénykert, a *Wilhelmina*. A tartományi múzeumnak, azaz a Landesmuseum Württembergnek régi kastély, az *Altes Schloss* ad otthont. A régióba látogatóknak érdekes és színes, és kultúrtörténetileg releváns kikapcsolódást jelenthet a a Mercedes illetve Porsche múzeumok látogatása. A Mercedes Benz Arénában pedig a sportrendezvényeken kívül érdemes a koncerprogramra is odafigyleni.

A távolabbi környék látnivaló közül hosszab kirándulásra ajánlom Heidelberget, Baden-Badent, Legolandet, a Feketeerdőt, Luxemburgot illetve Strasbourgot.